У складу са Уредбом о утврђивању Програма подршке унапређења развоја изразито недовољно развијених општина (јединице локалне самоуправе из четврте групе) за 2022. годину (,,Службени гласник Републике Србије,, број 09/2022 од 21.јануара 2022.године)

РЕПУБЛИКА СРБИЈА

Кабинет министра без портфеља задуженог за унапређење развоја недовољно развијених општина на територији Републике Србије

расписује

ЈАВНИ ПОЗИВ

За пријаву пројеката за Програм подршке унапређења развоја изразито недовољно развијених општина (јединице локалне самоуправе из четврте групе) за 2022. годину

Средства у износу од 320.000.000,00 РСД опредељују се за реализацију:

-пројеката унапређењa инфраструктурних капацитета недовољно развијених Општина

Програм спроводи Кабинет министра без портфеља задуженог за унапређење развоја недовољно развијених општина (у даљем тексту Кабинет министра).

**1. ЦИЉ ПРОГРАМА**

Реализација пројеката унапређењa инфраструктурних капацитета недовољно развијених Општина има за циљ подизање капацитета у области изградње, реконструкције, опремање објеката и набавку опреме од значаја за изразито недовољно развијене општине.

**2. ПОДНОСИЛАЦ ПРОЈЕКТА**

Право на подношење пријаве пројекта имају јединице локалне самоуправе које чине четврту групу изразито недовољно развијених јединица локалних самоуправа чији је степен развијености испод 60% републичког просека - Алексинац, Бабушница, Бела Паланка, Блаце, Бојник, Босилеград, Брус, Бујановац, Варварин, Владичин Хан, Власотинце, Гаџин Хан, Голубац, Димитровград, Дољевац, Жабари, Жагубица, Житорађа, Књажевац, Крупањ, Куршумлија, Кучево, Лебане, Љиг, Мали Зворник, Мало Црниће, Медвеђа, Мерошина, Мионица, Нова Варош, Опово, Петровац на Млави, Прешево, Прибој, Пријепоље, Ражањ, Рашка, Рековац, Сврљиг, Сјеница, Сурдулица, Трговиште, Тутин, Црна Трава

**3. ОБЛАСТИ ФИНАНСИРАЊА КОЈЕ СУ ОБУХВАЋЕНЕ ПРОГРАМОМ**

За пројекте унапређењa инфраструктурних капацитета недовољно развијених општина опредељена су средства у износу 320.000.000,00 РСД.

Ова средства могу се користити за унапређење инфраструктурних капацитета изразито недовољно развијених општина (јединице локалне самоуправе из четврте групе) у следећим областима:

-изградња и реконструкција комуналне инфраструктуре,

-изградња, реконструкција и адаптација објеката из области образовања, здравства, туризма, социјалне заштите, културе, спорта, водопривреде,

- опремање објеката из области образовања, здравства, туризма, социјалне заштите, културе, спорта, водопривреде и других објеката у својини јединица локалне самоуправе,

- набавка опреме у функцији обављања делатности из надлежности јединица локалне самоуправе.

**4. УСЛОВИ И НАЧИН ФИНАНСИРАЊА**

Кабинет министра пројекте унапређењa инфраструктурних капацитета недовољно развијених општина суфинансира у износу од 40-80% са максималним износом учешћа до 8.000.000,00 РСД

Корисник је у обавези да средства користи наменски и да све активности реализује до 15. децембра 2022.године.

Јединица локалне самоуправе може конкурисати највише са једним предлогом пројекта.

Јединица локалне самоуправе не може да користи бесповратна средства за исте намене за које је већ добила средства из буџета Републике Србије.

**5. КРИТЕРИЈУМИ ЗА УТВРЂИВАЊЕ ПРЕДЛОГА ЗА РАСПОДЕЛУ СРЕДСТАВА**

Оцењивање и одабир пријава пројеката врши се на основу следећих критеријума:

Критеријуми за оцењивање пријава пројеката су:

1. Одрживост пројекта
2. Број потенцијалних корисника обухваћених пројектом
3. Сопствено учешће
4. Ефекат реализованог пројекта на квалитет живота у јединици локалне самоуправе.

Критеријуми за оцењивање и одабир пријава пројеката су:

1. Одрживост пројекта
	1. Достављени подаци указују да ће резултати реализације мера бити видљиви дуже од пет година након завршетка активности - 25 поена
	2. Достављени подаци указују да ће резултати реализације мера бити видљиви од две до пет година након завршетка активности - 15 поена
	3. Достављени подаци не указују да ће резултати реализације мера бити видљиви дуже од две године након завршетка активности - 0 поена
2. Број потенцијалних корисника обухваћених пројектом

2.1. више од 75% становника општине - 25 поена

2.2. од 51% до 75% становника општине - 20 поена

2.3. од 26% до 50 % становника општине - 15 поена

2.4. до 25% становника општине - 10 поена

1. Сопствено учешће (у Програму 2)

3.1. преко 40 % - 25 поена

3.2. од 20 – 40 % - 15 поена

3.3. 20 % - 10 поена

1. Ефекат реализованог пројекта на квалитет живота у јединици локалне самоуправе
	1. Однос између процењених трошкова мера и очекиваних резултата је

 задовољавајући - 25 поена

* 1. Однос између процењених трошкова мера и очекиваних резултата је

 делимично задовољавајући - 15 поена

* 1. Однос између процењених трошкова мера и очекиваних резултата није

 задовољавајући - 0 поена

**6. ПОТРЕБНА ДОКУМЕНТАЦИЈА ЗА ПОДНОШЕЊЕ ПРОЈЕКАТА**

 За пројекте унапређења инфраструктурних капацитета недовољно развијених општина потребно је:

- попуњен образац пријаве за суфинансирање,

- извод из одлуке о буџету јединице локалне самоуправе уколико су средства планирана за реализацију пројеката. Уколико средства за суфинансирање пројекта нису предвиђена у моменту подношења пријаве доставља се изјава да ће средства за суфинансирање пројекта бити обезбеђена у року од 15 дана од доделе средстава;

- пројекат за извођење, главни пројекат по којем је издат акт надлежног органа на основу којег се изводе радови (оригинал или копија скенирана у електронском формату) и све сагласности уколико су предвиђене законским актима,

- за опремање објеката доставити предмер и предрачун.

– за набавку опреме доставити предрачун, одлуку о буџету и програм пословања уколико набавку спроводи предузеће и установа основана од стране јединица локалних самоуправа.

**7. ПОСТУПАК ОДАБИРА ПРИЈАВА**

 Комисијa за спровођење поступка расподеле средстава по програму (у даљем тексту Комисија),коју именује министар доноси предлог Одлуке о расподели средстава за програм подршке унапређења развоја изразито недовољно развијених општина (јединице локалне самоуправе за четврту категорију) (у даљем тексту Одлука).

 Предлог се доставља министру који доноси Одлуку.

 Одлука садржи: назив јединице локалне самоуправе којој се пројекат одобрава, за који пројекат су средства одобрена као и износ одобрених средстава.

 Комисија у току поступка одабира предлога пројекта може тражити додатне информације уколико постоје специфичне околности.

 Јединце локалне самоуправе којима су одобрена средства потписују Уговор о суфинансирању програма подршке унапређења развоја изразито недовољно развијених општина, у року од 15 дана од данa доношења Одлуке која ће бити објављена на сајту Кабинета министра [www.rnro.gov.rs](http://www.rnro.gov.rs) .

**8. НАЧИН И РОК ПОДНОШЕЊА ПРИЈАВА**

Рок за подношење пријава је 21.фебруар 2022.године.

Све непотпуне и неблаговремене пријаве неће бити узете у разматрање.

Обрасци пријава могу преузети са сајта [www.rnro.gov.rs](http://www.rnro.gov.rs)

Пријаве се подносе на адресу:

Кабинет министра без портфеља задуженог за унапређење развоја недовољно развијених општина

Немањина 11

11000 Београд

Пријаве се подносе у затвореној коверти са назнаком ,, Пријава пројекта по јавном позиву за Програм подршке унапређења развоја изразито недовољно развијених општина (јединице локалне самоуправе из четврте групе) за 2022.годину,,.

Лица за контакт: Јелена Трифуновић 0628005713 jelena.trifunovic@rnro.gov.rs

 Саша Ђорђевић 063406775 sasa.djordjevic@rnro.gov.rs

 Мирослав Дејковић 0648960182 miroslav.dejkovic@rnro.gov.rs .